**Správa**

**o výchovno-vzdelávacej činnosti, jej výsledkoch a podmienkach za školský rok 2020/2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Základné identifikačné údaje o škole**

|  |  |
| --- | --- |
| **Názov školy** | Základná škola s materskou školou, Vagonárska ulica 1600/4, Poprad – Spišská Sobota |
| **Adresa školy** | Elokované pracovisko, Vagonárska ulica 5121, 058 01 Poprad – Spišská Sobota, ako súčasť Základnej školy s materskou školou, Vagonárska ulica 1600/4, Poprad – Spišská Sobota |
| **Telefón** | **052 7769536**, 0910 890 506 |
| **Webové sídlo** | zsspsobota.edupage.org |
| **Elektronická pošta** | materska.skola@zsspsobota.sk  |

**Vedúci zamestnanci školy**

|  |  |  |  |  |
| --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** |
| **Riaditeľ ZŠ** | PaedDr. Adriana Oravcová | 0527769088 | 0910890470 | adriana.oravcova@zsspsobota.sk |
| **ZRŠ MŠ** | Mgr. Otília Šterbáková | 0527769536 | 0910890506 | otilia.sterbakova@zsspsobota.sk |
| **vedúca ŠJ** | Mgr. Ingrid Mlynarčíková | 0527769435 | 0910890516 | jedalensobota@azet.sk |
| **ZRŠ pre ekonomický úsek** | Ing. Edita Majerčáková | 0527769088 | 0911240115 | skola@zsspsobota.sk |

**Rada školy**

|  |  |
| --- | --- |
|  | **Titul, priezvisko, meno** |
| **predseda** | Mgr. Tatiana Husárová/zástupca zriaďovateľa |
| **pedagogickí zamestnanci** | Mgr. Alena MihaľováMgr. Lívia Adamčíková |
| **ostatní zamestnanci** | Ing. Edita Majerčáková |
| **zástupcovia rodičov** | Ing. Silvia Bujňáková |
|  | Ing. Michal Humenský |
|  | JUDr. Rastislav Dindoš |
|  | Tomáš Holova |
| **zástupcovia zriaďovateľa** | PaedDr. Edita Pilárová |
|  | Juraj Bondra |
|  | Anna Schloserová |
|  | Mgr. Tatiana Husárová |

**Údaje o zriaďovateľovi**

|  |  |
| --- | --- |
| **Zriaďovateľ** | Mesto PopradNábrežie Jána Pavla II. 2802/3, 058 42 Popradtel. kontakt: 052 7167111elektronická pošta: podatelna@msupoprad.sk |

**Informácia o činnosti rady školy**

Rada školy zasadala v školskom roku 2020/2021 29.09.2020 a 26.06.2021.

Uznesenie 29.09.2020

Rada školy po prerokovaní :

* + odporúčala správu o výchovno-vzdelávacej činnosti školy na schválenie zriaďovateľovi

Rada školy vzala na vedomie :

* + organizáciu školského roka 2020/2021; dĺžku vyučovacích hodín a prestávok
	+ informácie o priebehu vyučovania v súvislosti s ochorením COVID-19

Rada školy uložila :

* + riaditeľke školy doručiť správu o výchovno-vzdelávacej činnosti za školský rok 2019/2020 zriaďovateľovi s termínom do 30.10.2020
	+ dokumentáciu Rady školy odovzdať novozvolenej predsedníčke Mgr. Tatiane Husárovej

Uznesenie 29.06.2021

Rada školy vzala na vedomie :

* + rozpočet školy a školského zariadenia na rok 2021 a údaje o finančnom a hmotnom zabezpečení VVČ za rok 2020
	+ školský vzdelávací program školy a výchovný program školského zariadenia
	+ organizáciu školy v novom školskom roku 2021/2022, návrh na počty žiakov a počty tried v novom školskom roku, personálne a materiálno-technické zabezpečenie školy

**Poradné orgány materskej školy**

Vedúcou metodického združenia bola Mgr. Lívia Adamčíková.

Metodické združenie zasadalo: 17.09.2020, 21.12.2020, 25.03.2021, 24.06.2021.

Cieľom metodického združenia bolo zvyšovať úroveň výchovno-vzdelávacieho procesu v materskej škole pomocou začlenenia inovačných metód a ovplyvňovať individuálny, profesijný a osobný rast pedagogických zamestnancov. Metodické združenie zasadalo štyri krát, riadilo sa podľa konkrétneho programu s úlohami a cieľmi stanovenými na začiatku školského roka 2020/2021. Uskutočnené zasadnutia boli zamerané na hodnotenie úrovne výchovno–vzdelávacej práce, na metodické postupy, vymieňanie si informácií z praxe odovzdávané formou rozhovorov, získanie informácií z preštudovanej literatúry a informácií zo školení. Obsah zasadnutí a prijaté uznesenia obsahujú zápisnice z jednotlivých zasadnutí.

**Počty detí v materskej škole**

|  |  |  |  |
| --- | --- | --- | --- |
| **trieda** |  | stav k 9/2020 | stav k 6/2021 |
| **Mladšia trieda** | 3 - 4 ročné deti | 22 | 23 |
| **Stredná trieda** | 4 - 5 ročné deti | 23 | 24 |
| **Staršia trieda I.** | 5 - 6 ročné deti | 17 | 18 |
| **Staršia trieda II.** | 5 - 6 ročné deti | 21 | 21 |
| **spolu** | 4 triedy | 83 | 86 |

V materskej škole v školskom roku 2020/2021 neboli žiadne deti so špeciálnymi výchovno-vzdelávacími potrebami.

**Zápis detí do I. ročníka ZŠ**

6. – 8. apríla 2021 sa uskutočnil zápis žiakov do I. ročníka základnej školy pre školský rok 2021/2022 formou elektronického prihlasovania z dôvodu preventívnych opatrení pred nákazou COVID-19. Do základnej školy odchádza 27 detí, 5 detí pokračuje v plnení povinného predprimárneho vzdelávania.

|  |  |
| --- | --- |
| Celkový počet detí, ktoré sa zúčastnili na zápise do I. ročníka ZŠ | 32 |
| Celkový počet detí, ktoré pokračujú v povinnom predprimárnom vzdelávaní | 5 |
| Celkový počet detí, ktorým bolo vydané rozhodnutie o prijatí do I. ročníka ZŠ | 27 |

**Zápis detí do materskej školy**

V  máji 2021 sa uskutočnil zápis do materskej školy pre školský rok 2021/22, ťažiskový týždeň zápisu bol prvý májový týždeň. Zápis sa uskutočnil formou elektronického prihlasovania z dôvodu preventívnych opatrení pred nákazou COVID-19. MŠ prijala 47 nových žiadostí.

**Počet zamestnancov materskej školy**

|  |  |
| --- | --- |
| Pedagogickí zamestnanci | 8 |
| Asistent učiteľa | 0 |
| Prevádzkoví zamestnanci | 1 |
| Prevádzkoví zamestnanci ŠJ pre MŠ | 2 |
| Spolu  | 11 |

**Kvalifikačné predpoklady pedagogických zamestnancov**

V MŠ v školskom roku 2020/2021 vyučovalo 8 plne kvalifikovaných učiteliek.

Úroveň pedagogickej práce učiteliek spočívala:

* *vo výchovno–vzdelávacom procese*: učiteľky vo všetkých organizačných formách využívali motiváciu a zvedavosť detí na prekonávanie prekážok v spoznávaní nového. Vo svojej výchovno-vzdelávacej činnosti uplatňovali hru, zážitkové učenie, vytvárali dostatočný časový priestor na pohybové hry a činnosti, spontánnu pohybovú aktivitu dieťaťa, všestranne kultivovali detskú osobnosť, tvorivé schopnosti detí, vytvárali podmienky na experimentovanie, zážitkové učenie, na „učenie“ sa omylom, objavovanie súvislostí medzi vlastnými poznatkami a skúsenosťami.
* *v plánovaní:* na základe vstupnej diagnostiky detí, zistením ich vedomostnej úrovne, zručností, schopností, skúseností učiteľky vytýčili ciele výchovno–vzdelávacej činnosti, aktivity a ich plnenie. Zvolili vhodné témy podľa ŠVP, aktuálnosti, požiadaviek rodičov a prostredia materskej školy. Stanovili ciele striedaním všetkých oblastí rozvíjania gramotnosti v procese, ich integrácie, postupnosť, nadväznosť, náročnosť a plánovali vhodné hry, činnosti a aktivity, pričom využívali metodické listy. Tiež plnili dlhodobé ciele materskej školy, využívali a uplatňovali inovácie vo VVČ.
* *v uplatňovaní tvorivosti*: výchovno-vzdelávaciu činnosť zamerali na rozvoj pracovných, výtvarných, technických činností, pri športových aktivitách, na rozvoj tvorivosti pri hrách. Pomocou prirodzených činností vytvárali podmienky na experimentovanie, objavovanie súvislostí medzi vlastnými poznatkami a skúsenosťami. Realizovaním krúžkovej činnosti – výtvarný a anglický krúžok – rozširovali individuálny rozvoj detí. Spolupracovali so špeciálnym pedagógom, logopedičkou, aby deti boli dostatočne pripravené na vstup do I. ročníka ZŠ.
* *v sebarozvoji* - učiteľky sa pravidelne zúčastňovali pedagogických a pracovných porád a zasadnutí MZ. Individuálnym sebavzdelávaním pracovali na svojom sebarozvoji. Učiteľky absolvovali aktualizačné vzdelávanie podľa §57 zákona č. 138/2019 Z. z. Zákon o pedagogických zamestnancoch a odborných zamestnancoch a o zmene a doplnení niektorých zákonov s názvom *Integrácia vs. inklúzia*. Hlavným cieľom vzdelávania bolo poskytnúť praktické zručnosti pri vzdelávaní detí so ŠVVP, zamerať sa na aktuálne témy súvisiace so začleňovaním detí so ŠVVP do bežných tried a praktický tréning zručností pre prax.

**Aktivity a prezentácia materskej školy na verejnosti**

Z dôvodu preventívnych opatrení COVID-19 sme nemohli v materskej škole v školskom roku 2020/2021 realizovať plánované akcie a aktivity konané v spolupráci s rodičmi a ktoré sú dlhoročnou tradíciou materskej školy: gaštankové popoludnie, šarkaniádu, lampiónový sprievod, Putujúci Mikuláš v Spišskej Sobote, pečenie medovníkov, vianočná besiedku v MŠ, karneval s Ujom Ľubom, Deň matiek, školskú športovú olympiádu, MDD v spolupráci s Klubom Sobotčanov. Neuskutočnili sa súťaže organizované materskými školami Mesta Poprad: environmentálna súťaž, matematická súťaž „Bystrá hlavička“, dopravná súťaž, športová olympiáda MŠ Mesta Poprad, zdravotná súťaž „Evička nám ochorela“, ku ktorým sa chcela pridať aj naša MŠ s regionálnou súťažou s názvom „Viem, kde bývam“. Neuskutočnili sme plavecký, korčuliarsky, lyžiarsky výcvik a tiež ani školu v prírode. V materskej škole sme zorganizovali stretnutie s Mikulášom, anjelom a čertom, ktorí deťom postupne v jednotlivých triedach odovzdali mikulášske balíčky. V závere sme zorganizovali pre deti akcie, ktoré sa uskutočnili v exteriéri, a to výlet do ZOO v Spišskej Novej Vsi a Rozlúčku predškolákov s MŠ. Tieto aktivity boli uskutočnené za dodržania prísnych hygienických opatrení. Výtvarné práce detí sme zaslali do rôznych výtvarných súťaží. Zapojili sme sa do súťaže v zbere papiera v jesennom a jarnom období. Krúžková činnosť (anglický jazyk, výtvarný krúžok) prebiehala v bežnom režime, keďže sa uskutočňovala v jednotlivých triedach bez premiešavania pod vedením interných učiteliek.

**Zapojenosť do projektov**

|  |  |  |
| --- | --- | --- |
| **názov projektu/výzva** | **úspešnosť/neúspešnosť** | **zodpovedná** |
| Projekt „Recyklohry“ |  | Mgr. Mária Štrbková |
| Projektové výzvy „Svet plastelíny“ | úspešná/7kg plastelíny | Mgr. Zita Zemanová |
| Výzva „Múdre hranie“ | neúspešná/1000 **€** | Mgr. Otília Šterbáková |

**Výsledky inšpekčnej činnosti vykonanej Štátnou školskou inšpekciou**

V školskom roku 2020/2021 štátna školská inšpekcia v materskej škole neriešila žiadne sťažnosti ani nevykonala inšpekčnú činnosť.

**Priestorové a materiálno-technické podmienky školy**

Materská škola je od 2. septembra 2004 zlúčená so základnou školou. Nachádza sa v príjemnom prostredí, obklopená zeleňou, v mestskej časti Spišská Sobota. Priestory materskej školy sa nachádzajú v jednej z budov ZŠ na II. poschodí nad školskou jedálňou. Materská škola má 4 triedy, 4 spálne, 2 umyvárne s WC, šatne, kuchynku – výdajňu jedál, kanceláriu, sklad prádla. Je vybavená moderným nábytkom, počítačmi, interaktívnymi tabuľami, pravidelne obnovujúcimi sa hračkami, didaktickými pomôckami, ktoré napomáhajú k všestrannému rozvoju detí.

V školskom roku 2020/2021 boli zakúpené didaktické pomôcky, výtvarný a pracovný materiál.

**Spolupráca školy s ďalšími subjektmi a organizáciami**

a) materská škola – rodina

* finančná, materiálna a pracovná pomoc
* riešenie problémov detí vo výchove individuálnymi pohovormi učiteľ - rodič
* spolupráca MŠ a rodiny pri organizovaní rôznych aktivít a podujatí
* informovanosť rodičov o aktivitách prostredníctvom násteniek, webového sídla a FB stránky MŠ

b) materská škola - základná škola

* vzájomné konzultácie učiteliek MŠ a ZŠ pri príprave 5 - 6 ročných detí a detí s pokračovaním v povinnom predprimárnom vzdelávaní
* návšteva detí MŠ v I. ročníku ZŠ

c) materská škola – inštitúcie

* spolupráca s CPPPaP - konzultácie s rodičmi pred zápisom do I. ročníka ZŠ

Situácia v súvislosti s COVID-19 nám nedovolila tak, ako po iné roky spolupracovať s Aquacity Poprad, HK Poprad a Klubom Sobotčanov na spoločných akciách pre detí a rodičov MŠ.

**Koncepčný zámer rozvoja školy**

Ciele, ktoré sme si stanovili na školský rok 2020/2021 sa nám nepodalo v plnej miere splniť z dôvodu preventívnych opatrení pri predchádzaní šírenia ochorenia COVID-19.

**SWOT analýza**

**silné stránky:**

* 100% kvalifikovanosť pedagogických zamestnancov
* kvalitne fungujúca tímová práca učiteliek
* spolupráca so zákonnými zástupcami
* využívanie IKT vo vyučovacom procese

**slabé stránky:**

* potrebné doplnenie areálu materskej školy detskými prvkami a mobiliárom

**príležitosti:**

* výzvy na účasť v projektoch, s čím súvisí získavanie finančných prostriedkov na výchovu a vzdelávanie detí
* zvyšovanie odbornosti a podpora sebavzdelávania

**ohrozenia:**

* strata motivácie pedagógov neustálymi zmenami školskej legislatívy

**Správa o výchovno-vzdelávacej činnosti**

Predkladaná správa o VVČ za školský rok 2020/2021 aj napriek niekoľkým prerušeniam prevádzky z dôvodu výskytu koronavírusu poukazuje na dosahovanie dobrých výsledkov, ktoré smerujú k rozvoju a skvalitneniu predprimárneho vzdelávania.

Štátny vzdelávací program ISCED 0 pre predprimárne vzdelávanie máme rozpracovaný v školskom vzdelávacom programe *„Športová materská škola“* a je hlavným dokumentom pre realizáciu výchovno-vzdelávacích činností. Pri uplatňovaní princípu celostného rozvoja osobnosti dieťaťa sme vychádzali z učebných osnov rozpracovaných už v spomínanom školskom vzdelávacom programe a z plánov výchovno-vzdelávacej činnosti zameraných na vzdelávacie oblasti, vzdelávacie štandardy, na rozvoj kompetencií detí a ich prepojenosť v realizačnej rovine.

Hra bola hlavným prostriedkom rozvoja osobnosti dieťaťa, cielene smerovala k osobnostne orientovanej výchove a rozvíjaniu kľúčových kompetencií. Jedinečnosť dieťaťa bola východiskom, taktiež aktívne učenie a jeho začleňovanie do skupiny a kolektívu. Vyvážene sme rozvíjali psychomotorickú, kognitívnu a sociálno-emocionálnu stránku dieťaťa, pričom sme pri plánovaní výchovno-vzdelávacích činností zohľadňovali úroveň rozvoja dieťaťa.

Dôraz sme kládli na zážitkové učenie, poznávanie cez priamu činnosť, priame pozorovanie - bezprostredný kontakt s prírodou a športom rôznorodými činnosťami. Najdôležitejšou bola motivácia, ktorá viedla k predpokladu na dobrovoľné zapojenie sa dieťaťa do aktivít a činností organizovaných učiteľkou. Vo výchovno-vzdelávacom procese sme rozvíjali praktické návyky a zručnosti vo všetkých vzdelávacích oblastiach, pričom dôraz sme kládli na aktivitu dieťaťa, prípravu pedagóga správnou formuláciou a vhodným výberom otázok smerom k deťom. Vnútorné faktory ovplyvňovali výchovno-vzdelávaciu činnosť, zároveň tvorili osobnostný rozvoj dieťaťa, jeho kognitívnu, sociálno-emocionálnu a percepčno-motorickú oblasť.

V materskej škole sme sa snažili vytvárať sociálno-emocionálnu klímu na základe dôvery, empatie, partnerstva a spolupráce. Deti sme viedli k správnemu reagovaniu v situáciách ohrozujúcich osobnú integritu a zdravie. Snažili sme sa, aby dieťa bolo šťastné a pripravené na život v spoločnosti. Deťom sme pripravili také prostredie, aby si rozvíjali všetky zmysly a návyky, ktoré súvisia so zdravým životným štýlom. Harmonické a rodinné prostredie potrebuje nielen dieťa, rodič, návštevníci, ale aj kolektív materskej školy. Odborný rast a neustále vzdelávanie učiteliek bolo na dobrej úrovni, zaujímali sa o nové pedagogické vydania z pedagogickej literatúry.

Našim cieľom bude naďalej získavať informácie a poznatky o koncepčných zámeroch predškolskej edukácie a rozvoji pedagógov. Naďalej sa budeme snažiť vytvoriť optimálne podmienky na psychohygienu zamestnancov, ako aj podporovať medziľudské vzťahy, harmonické a estetické prostredie so spokojnou psycho-sociálnou klímou pre všetkých zamestnancov. Materská škola má dobré výsledky aj vďaka spolupráci s rodičmi a ďalšími inštitúciami, ktorí svojím ústretovým prístupom boli nápomocní. Veríme, že podujatia a aktivity realizované v spolupráci s rodičovskou verejnosťou, ktoré posilňujú vzájomné vzťahy a dôveru rodičov voči škole a jej zamestnancom budeme môcť v budúcnosti znova realizovať.

Materská škola má i naďalej ambíciu stať sa otvorenou a modernou škôlkou.

**Spracovala:** Mgr. Otília Šterbáková, zástupkyňa riaditeľky školy

**Správa o výchovno-vzdelávacej činnosti za školský rok 2020/2021 bola prerokovaná:**

* **na zasadnutí pedagogickej rady dňa: 30.08.2021**
* **na zasadnutí Rady školy dňa: 06.10.2021**

**Rada školy odporúča zriaďovateľovi Mestu Poprad Správu o výchovno-vzdelávacej činnosti za školský rok 2020/2021 na schválenie.**

 **................................................ ...................................................**

 **PaedDr. Adriana Oravcová Mgr. Tatiana Husárová**

 **riaditeľka školy predseda rady školy**